text:
220/2009. (X. 8.) Korm. rendelete az Új Magyarország Vidékfejlesztési Program keretében a LEADER helyi akciócsoportok részére nyújtandó működési előlegről.
A Kormány a mezőgazdasági, agrár-vidékfejlesztési, valamint halászati támogatásokhoz és egyéb intézkedésekhez kapcsolódó
eljárás egyes kérdéseiről szóló 2007. évi XVII. törvény 81. § (1) bekezdés a) pontjában kapott felhatalmazás alapján, az Alkotmány
35. § (1) bekezdés b) pontjában meghatározott feladatkörében eljárva a következő rendeletet alkotja:
1. § Az Európai Mezőgazdasági Vidékfejlesztési Alapból (EMVA) nyújtandó vidékfejlesztési támogatásról szóló, 2005.
szeptember 20-i 1698/2005/EK tanácsi rendelet 59. cikke és 63. cikk c) pontja szerinti intézkedések tekintetében
a Mezőgazdasági és Vidékfejlesztési Hivatal (a továb biak ban: MVH) a 4. §-ban meghatározott kedvezményezett
(a továb biak ban: kedvezményezett) kérelmére működési előleget nyújt.
A működési előleg kiszámításának alapja és a működési előleg mértéke
2. § (1) A működési előleg kiszámításának alapja az Európai Mezőgazdasági Vidékfejlesztési Alapból nyújtandó
vidékfejlesztési támogatásról szóló 1698/2005/EK tanácsi rendelet 3. és 4. tengelyének keretében megalakuló helyi
akciócsoportok elismerési rendjével kapcsolatos egyes kérdésekről szóló 93/2007. (VIII. 29.) FVM rendelet alapján
elő ze tesen elismert helyi közösségek tervezési folyamatával, és a LEADER csoportok kiválasztásával kapcsolatos egyes
kérdésekről szóló 147/2007. (XII. 4.) FVM rendelet 1. számú melléklete szerinti „LEADER működési forrásnak” a ,,HVK
működési forrással” és az adott LEADER helyi akciócsoport által az 5. § (1) bekezdése szerinti kérelem benyújtásának
időpontjáig kifizetett LEADER működési forrással csökkentett összege.
(2) A működési előleg mértéke az (1) bekezdésben meghatározott összeg legfeljebb 20%-a lehet.
A működési előleg forrása 3. § A működési előleg forrása – az adott támogatási jogcímnél előírt közösségi-nemzeti finanszírozási arányban – az
Európai Mezőgazdasági Vidékfejlesztési Alap európai bizottsági előlege, illetve a támogatási jogcím finanszírozását
szolgáló nemzeti költségvetési előirányzat.
A kedvezményezettek köre 4. § (1) Működési előlegre az a LEADER helyi akciócsoport jogosult, amely
a) a Helyi Vidékfejlesztési Közösségek és a LEADER helyi akciócsoportok részére az Európai Mezőgazdasági
Vidékfejlesztési Alapból nyújtandó vidékfejlesztési támogatásról szóló 1698/2005/EK tanácsi rendelet keretében
nyújtott támogatás részletes feltételeiről szóló 141/2008. (X. 30.) FVM rendelet alapján meghozott támogatási
határozattal rendelkezik, és
b) a működési előleg iránti kérelem benyújtásának időpontjában nem áll csőd-, felszámolási, végelszámolási eljárás,
adósságrendezési vagy gazdálkodási tevékenységével összefüggő végrehajtási eljárás alatt.
(2) Ha a kedvezményezett nem szerepel a köztartozásmentes adózói adatbázisban, akkor az 5. § (1) bekezdése szerinti
kérelméhez 30 napnál nem régebben kiállított igazolást kell mellékelnie arról, hogy – a működési előlegre vonatkozó
kérelem benyújtásának időpontjában – az adózás rendjéről szóló 2003. évi XCII. törvény 178. § 32. pontja szerint
köztartozásmentes adózónak minősül.
(3) Működési előleg abban az esetben is igényelhető, ha az (1) bekezdés szerint működési előlegre jogosult a működési
előleg iránti kérelemhez kapcsolódó támogatási jogcímen már nyújtott be kifizetési kérelmet az MVH-hoz.
A működési előleg igénylése, folyósítása, igénylési díja, elszámolása
5. § (1) A működési előleg iránti kérelmét a kedvezményezett 2009. október 15. és november 4. között nyújthatja be az MVH
által rendszeresített, az MVH honlapján közzétett formanyomtatványon az MVH-hoz. A működési előleg iránti kérelem
tekintetében hiánypótlásnak helye nincs.
(2) Az (1) bekezdés szerinti formanyomtatvány a következőket tartalmazza:
a) a kedvezményezett azonosítására vonatkozó adatok (név, regisztrációs szám),
b) az igényelt működési előlegre vonatkozó adatok (támogatási jogcím, támogatási határozat azonosítója, igényelt
működési előleg százalékos mértéke),
c) a kedvezményezett nyilatkozata arra vonatkozóan, hogy a kedvezményezett a működési előleg igénybevételére
vonatkozó jogszabályi feltételeknek megfelel, és az azokból eredő kötelezettségeinek eleget tesz,
d) a kedvezményezett nyilatkozata arra vonatkozóan, hogy a 4. § (1) bekezdés b) pontjában foglalt feltételeknek
megfelel,
e) a kedvezményezett hozzájárulása ahhoz, hogy a működési előleg iránti kérelem szerinti adatait az MVH továbbítja
az Irányító Hatóság részére,
f) a kedvezményezett hozzájárulása ahhoz, hogy a működési előleg iránti kérelem szerinti adatait az
államháztartásról szóló törvény szerint felhasználják,
g) a kiállítás dátuma és a kedvezményezett cégszerű aláírása.
(3) A működési előleg iránti kérelemről az MVH dönt, és egy összegben folyósítja a működési előleget a döntés jogerőre
emelkedésétől számított 22 munkanapon belül.
(4) A működési előleg igénylésének díja (a továb biak ban: előlegigénylési díj) a működési előleg összegének 2,8%-a,
amelyet a megállapított működési előlegből az MVH a működési előleg megállapítását köve tően számít ki, és
a működési előleg folyósítását megelőzően egy részletben von le a megállapított működési előlegből. Az
előlegigénylési díj az MVH-t illeti meg.
(5) A kedvezményezett legkésőbb 2010. december 31-ig köteles a működési előleggel elszámolni. Az elszámolás
a működési előleg fizetésének alapjául szolgáló támogatási jogcímmel kapcsolatos kifizetési kérelem MVH részére
történő benyújtásával történik.
(6) Az MVH minden olyan kifizetési kérelem alapján a LEADER működési forrás terhére jóváhagyható támogatás összegét
csökkenti – a kifizetési kérelemre vonatkozó formanyomtatványon meghatározott adott támogatási jogcímen
kifizetett működési előleg összegének a kedvezményezett által meghatározott esetben és mértékében –, amelyet
2010. december 31-ig nyújtottak be.
(7) Ha a kedvezményezett a működési előleggel az (5) bekezdésben meghatározott határnapig nem vagy csak részben
számol el, a kifizetett, de el nem számolt működési előleg jogosulatlanul igénybe vett támogatásnak minősül, amely
a mezőgazdasági, agrár-vidékfejlesztési, valamint halászati támogatásokhoz és egyéb intézkedésekhez kapcsolódó
eljárás egyes kérdéseiről szóló 2007. évi XVII. törvény 59. § (3) bekezdése alapján adók módjára behajtandó
köztartozásnak minősül.
Záró és átmeneti rendelkezések 6. § Ez a rendelet a kihirdetését követő napon lép hatályba.
7. § (1) Az Európai Mezőgazdasági Vidékfejlesztési Alapból, az Európai Halászati Alapból, valamint az Európai Mezőgazdasági
Garancia Alapból támogatott programok és intézkedések pénzügyi, számviteli és ellenőrzési rendszerek kialakításáról,
lebonyolításának rendjéről szóló 82/2007. (IV. 25.) Korm. rendelet 10. §-a a következő e) ponttal egészül ki:
[Az MVH működési kiadásainak fedezetére használható(k) fel:]
„e) az Új Magyarország Vidékfejlesztési Program keretében a LEADER helyi akciócsoportok részére nyújtandó
működési előlegről szóló 220/2009. (X. 8.) Korm. rendelet szerinti támogatási előleg igénylésének a díja.”
(2) Az (1) bekezdés az e rendelet hatálybalépését követő napon hatályát veszti. Ez a bekezdés az e rendelet
hatálybalépését követő második napon hatályát veszti.
Az Európai Unió jogának való megfelelés 8. § Ez a rendelet a következő uniós jogi aktusok végrehajtását szolgálja:
a) a Tanács 1698/2005/EK rendelete (2005. szeptember 20.) az Európai Mezőgazdasági Vidékfejlesztési Alapból
(EMVA) nyújtandó vidékfejlesztési támogatásról,
b) a Bizottság 1974/2006/EK rendelete (2006. december 15.) az Európai Mezőgazdasági Vidékfejlesztési Alapból
(EMVA) nyújtandó vidékfejlesztési támogatásról szóló 1698/2005/EK tanácsi rendelet részletes alkalmazási
szabályainak megállapításáról,
c) a Bizottság 482/2009/EK rendelete (2009. június 8.) az Európai Vidékfejlesztési Alapból (EMVA) nyújtandó
vidékfejlesztési támogatásról szóló 1698/2005/EK tanácsi rendelet részletes alkalmazási szabályainak
megállapításáról szóló 1974/2006/EK rendelet, valamint az 1290/2005/EK tanácsi rendeletnek az EMGA és az
EMVA keretében a kifizető ügynökségek számlavezetésére, a kiadásigazoló és a bevételi nyilatkozatokra, valamint
a kiadások visszatérítési feltételeire vonatkozó részletes szabályairól szóló 883/2006/EK rendelet módosításáról.
Bajnai Gordon s. k.,
miniszterelnök


type: legislation

jurisdiction: Hungary

text:
1544/2013. (VIII. 15.) Korm. határozata a Közlekedés Operatív Program 2011–2013. évekre szóló akciótervének megállapításáról.
A Kormány
 1. megállapítja a Közlekedés Operatív Program 2011–2013 közötti időszakra szóló akciótervét az 1. melléklet szerint,
 2. visszavonja a Közlekedés Operatív Program 2011–2013. évekre szóló akciótervének megállapításáról szóló
1423/2012. (X. 4.) Korm. határozatot. Orbán Viktor s. k.,
 miniszterelnök


text:
1/2015. (VI. 8.) KKB határozata a 2015. év tavaszán várható ár- és belvízvédelmi helyzetről szóló tájékoztató elfogadásáról.
1. A Katasztrófavédelmi Koordinációs Tárcaközi Bizottság (a továbbiakban: KKB) a jelen határozat mellékletét képző,
a 2015 tavaszán várható bel- és árvízi helyzetről szóló tájékoztatót megtárgyalta, és az abban foglaltakat elfogadja.
2. A KKB felhívja a BM OKF főigazgatóját mint a KKB adminisztratív feladatait ellátó szervezet vezetőjét, hogy
a  KKB  Ügyrend 36. pont j) alpontjának megfelelően gondoskodjon a határozat Hivatalos Értesítőben történő
közzétételéről.
Dr. Pintér Sándor s. k.,
 KKB elnök


text:
174/2017. (V. 18.) KE határozata altábornagyi előléptetésről.
Az Alaptörvény 9.  cikk (4)  bekezdés e)  pontja, valamint a  honvédek jogállásáról szóló 2012. évi CCV. törvény
4/A.  § (1)  bekezdés b)  pontja alapján – a  honvédelmi miniszter előterjesztésére – Huszár János vezérőrnagyot
2017. május 21-ei hatállyal altábornaggyá előléptetem.
Budapest, 2017. május 3. Áder János s. k.,
 köztársasági elnök


text:
115/2003. (XI. 13.) FVM rendelete a Mezőgazdasági Parcella Azonosító Rendszerről.
Összhangban az Európai Unió (a továbbiakban: EU)
agrárpolitikai célkitűzéseivel, a mezőgazdasági és vidékfejlesztési támogatásokhoz és egyéb intézkedésekhez kapcsolódó eljárás egyes kérdéseiről, és az ezzel összefüggő törvénymódosításokról szóló 2003. évi LXXIII. törvény
(a továbbiakban: törvény) 45. § (2) bekezdés d) pontjában
kapott felhatalmazás alapján a következőket rendelem el:
ÁLTALÁNOS RENDELKEZÉSEK Fogalommeghatározások 1. § A rendelet alkalmazásában:
a) Fizikai blokk: a földfelszínnek az e jogszabály rendel
kezései alapján lehatárolt része.
b) Blokkazonosító: a fizikai blokkok egyedi és egyértel
mű megjelölésére szolgáló betűvel vegyes számsorozat.
c) Ortofotó: a rendelet céljainak megfelelő pontosságú
méretek és területek meghatározására alkalmas, térképszerűen átdolgozott légifelvétel.
d) Nagyon nagy felbontású űrfelvétel: a földfelszínt
1,5 méter felbontásnál finomabban ábrázoló űrfelvétel.
e) Mezőgazdasági parcella: összefüggő mezőgazdasági
földterület, amelyen egyetlen termelő egyetlen növényfajt
(vagy növényfajtát) termeszt, beleértve a pihentetett és a
mezőgazdasági területek erdősítési programjában résztvevő területeket is.
f) Fizikai blokktérkép: egy vagy több fizikai blokk adattartalmának együttes megjelenítése analóg vagy digitális
formában.
g) Támogatható terület: a fizikai blokkon belül azon
területek összege, melyekre földterülethez kapcsolódó támogatás jogosan igényelhető.
h) Távérzékeléses ellenőrzés: a támogatási kérelmekben
szereplő adatok valódiságának és a pályázati eljárást követően kötött szerződésekben vállalt kötelezettségek teljesí
tésének vizsgálata az űr- és légifelvételek objektív adatainak kiértékelésével.
i) Kataszteri fedvény: az ingatlan-nyilvántartási térkép
olyan nem hiteles digitális másolata, mely csak a földrészlet-határokat és a helyrajzi számokat tartalmazza.
j) Tematikus réteg: a térinformatikai rendszer részét
képező, logikailag összetartozó adatokat tartalmazó részhalmaz (pl. agrár-környezetgazdálkodási intézkedésekben
részt vevő mezőgazdasági parcellák tematikus rétege).
2. § (1) A Mezőgazdasági Parcella Azonosító Rendszer
(a továbbiakban: MePAR) a törvény hatálya alá tartozó,
földterülethez kapcsolódó támogatások eljárásainak kizárólagos — állami tulajdonú — országos azonosító rendszere.
(2) Az (1) bekezdésben foglalt eljárások során a
MePAR adattartalmát kell használni.
(3) A földterület-azonosítás hivatkozási alapja a fizikai
blokk, és ezen belül történik a mezőgazdasági parcellák
megjelölése.
(4) A MePAR fizikai blokkrendszere térképi megjelenítésének képi háttere az ortofotó vagy nagyon nagy felbontású űrfelvétel.
(5) A MePAR működésének alapja egy térinformatikai
rendszer és annak adatbázisa.
(6) A MePAR térinformatikai rendszerének térképi
alapját az Egységes Országos Vetületi (EOV) rendszerben
kell elkészíteni, és meg kell felelnie az 1:10 000-es méretarányú állami topográfiai térkép pontosságának.
3. § A MePAR-t az Európai Unió szabályozásával összhangban úgy kell létrehozni és működtetni, hogy:
a) lehetővé tegye a támogatás alapját képező mezőgazdasági parcellák fizikai blokkon belüli elhelyezkedésének
rögzítését, és területük meghatározását;
b) biztosítsa a 2. § (1) bekezdésében meghatározott támogatásokra vonatkozóan benyújtott kérelmek adminisztratív ellenőrzéséhez (területi túligénylések és kettős igénylések kiszűrése, kifizetési jogcímek közötti kereszt-ellenőrzések), továbbá a távérzékeléses- és/vagy helyszíni ellenőrzéséhez szükséges 4. § (1) bekezdése szerinti alapvető
adatokat;
c) alkalmas legyen Mezőgazdasági és Vidékfejlesztési
Hivatalhoz (a továbbiakban: MVH) benyújtott kérelmek
és pályázatok kezeléséhez szükséges térinformatikai alapok biztosítására;
d) tegye lehetővé a külön jogszabályok alapján engedélyezett, támogatásra jogosult területek cseréjének nyilvántartását;
e) megállapítható legyen a kataszteri fedvényen szereplő
földrészletek és a fizikai blokkok kapcsolata.
A MePAR adattartalma 4. § (1) A MePAR alapvető adatai:
a) a fizikai blokkok határvonalai;
b) a fizikai blokkon belül a meghatározó műveléstől
eltérő és a támogatásra nem jogosító területek határvonalai;
c) a támogatható és nem támogatható területek mértéke;
d) a blokkazonosító;
e) ortofotó vagy nagyon nagy felbontású űrfelvétel.
(2) A MePAR további összetevői a külön jogszabályokban megfogalmazott támogatási jogcímeknek megfelelő
tematikus rétegek, valamint a kataszteri fedvény.
A fizikai blokkok meghatározása 5. § (1) A fizikai blokk a földterülethez kapcsolódó támogatási eljárások céljára kialakított, a mezőgazdasági művelés
szempontjából hosszabb távon állandó, terepen azonosítható határokkal (pl. utak, vasutak, csatornák, töltés, erdőszél, fasor stb.) rendelkező összefüggő földterület. Egy
fizikai blokkban több mezőgazdasági parcella lehet és több
ügyfél is gazdálkodhat.
(2) A fizikai blokkban a 4. § (1) bekezdés b) pontjában
foglalt határvonalakat csak akkor kell kialakítani, ha az
általuk határolt terület 0,1 hektár vagy annál nagyobb. Az
így kialakított területekhez területadat is tartozik.
(3) A fizikai blokk meghatározása távérzékeléses és
szükség szerint helyszíni adat-felvételezésen alapul. A fizikai blokkon belül a különböző mezőgazdasági hasznosítások (pl. szántó, gyep, ültetvény, erdő, halastó, mozaikos
művelés), valamint a beépített és infrastruktúrának használt területek elkülönítése az adat-felvételezés időpontjában fennálló tényleges mezőgazdasági művelés szerint történik.
(4) Nem támogatható az a terület, mely egyetlen földterülethez kapcsolódó támogatásnak sem alapja.
(5) A fizikai blokktérkép minden önállóan elkülönített
területet ábrázol és ezekhez a 4. § (1) bekezdés c) pontja
szerinti területadat is megjeleníthető. A fizikai blokktérkép — az áttekinthetőségtől függően — a kataszteri fedvényt is tartalmazza.
6. § (1) A földterülethez kapcsolódó támogatási kérelmek
térképi alapját minden évben a 4. § (1) bekezdésében foglalt adatok előző év december 31-i állapotban lezárt törzs
állománya képezi, amely a kataszteri fedvénnyel együtt az
MVH-nak átadásra kerül.
(2) A 3. § szerinti eljárásokhoz az (1) bekezdés alapján
meghatározott törzsállomány adatait kell használni.
7. § (1) A MePAR programszerű felújítását és változásvezetését biztosítani kell.
(2) A 4. § (1) bekezdésében foglalt adatok programszerű
felújítását 2004-től kezdődően évente az ország területének legalább egyharmad részére kell végrehajtani új adatfelvételezés segítségével oly módon, hogy a felújítás az
ország egész területére vonatkozóan három évente legalább egyszer megtörténjen. A felújítást az 5. §-ban foglalt
követelményeknek megfelelően kell elvégezni. Az ennek
alapján szükséges változtatásokat a törzsállomány másolati példányán kell átvezetni.
(3) A 4. § (2) bekezdésében foglalt kataszteri fedvény
aktualizálását a támogatható területek vonatkozásában
évente a földhivatalok végzik. Ennek a MePAR adatbázisba történő bedolgozásáról a Földmérési és Távérzékelési
Intézet (a továbbiakban: FÖMI) gondoskodik.
(4) A változásvezetési eljárás bejelentésre vagy hivatalból indul. A bejelentésre induló változásvezetési eljárást az
ügyfél abban az esetben kérelmezheti, ha őt a támogatási
eljárás során a blokk-kialakítás miatt érdeksérelem érné.
A bejelentéseket az arra rendszeresített 1. számú melléklet
szerinti formanyomtatványon lehet benyújtani az MVH
illetékes megyei hivatalához. Az évente október 1-jéig benyújtott bejelentésekben foglalt, az MVH által elfogadott
változások átvezetésre kerülnek és a következő évi kérelmezéseknél már felhasználhatók.
(5) Az MVH saját hatáskörben hivatalból felülvizsgálhatja a fizikai blokkokat és szükség szerint kezdeményezi
a 4. § (1) bekezdés a) és b) pontjaiban foglalt adatok módosítását.
(6) Az ügyfél köteles az MVH felé bejelenteni az általa
végrehajtott, illetve az őt érintő, a 4. § (1) bekezdés a) és
b) pontjaiban felsorolt adatokkal kapcsolatos változásokat. A bejelentést az erre rendszeresített 1. számú melléklet szerinti formanyomtatványon kell benyújtani az MVH
illetékes megyei hivatalához. A bejelentési kötelezettség
elmulasztásának jogkövetkezményeit a kérelmező viseli.
Üzemeltetés 8. § (1) A MePAR országos térinformatikai adatbázisát a
FÖMI hozza létre és az MVH részére működtetésre átadja.
A MePAR tulajdonosi jogait az MVH gyakorolja.
(2) A MePAR működtetésében a FÖMI a következő
feladatokkal vesz részt: a 4. § (1) bekezdése szerinti alapvető adatok éves változásvezetése és felújítása, az évenkénti támogatás igényléscsomag részét képező blokktérkép
mellékletek minden gazdaságra egyedileg történő előállítása, valamint az MVH által kiválasztott területekre a
területalapú támogatási kérelmek táblánkénti, távérzékeléses ellenőrzése és annak dokumentálása. Az átadott feladatok részletezéséről az MVH és a FÖMI delegálási szerződést köt.
(3) A MePAR országos térinformatikai adatbázis változásvezetésének, felújításának és üzemeltetésének költségeit az MVH delegált feladatok keretében biztosítja. Az
MVH viseli a feladata ellátásához szükséges földmérési
állami alapadatok külön jogszabály szerinti igazgatási szolgáltatási díját.
A MePAR adatbázisából teljesíthető szolgáltatások
és azok díjai
9. § (1) A MePAR 4. § (1) bekezdés szerinti adatbázisát és a
kataszteri fedvényt csak az MVH, és a törvény vagy a
földművelésügyi és vidékfejlesztési miniszter rendelete felhatalmazásával rendelkezők kezelhetik és szolgáltathatnak abból adatokat, a (2) bekezdés kivételével arról harmadik fél számára másolat nem készíthető.
(2) A törvény 36. § (1) bekezdésében foglaltak esetében
a kérelmező által kitöltött, a kérelem mellékletét képező
A3-as egyedi blokktérképről — saját archiválás céljára —
a kérelmező egy példányban másolatot készíthet.
(3) A blokktérképek igazgatási szolgáltatási díját e rendelet 2. számú melléklete tartalmazza. A díjak az ÁFA-t
nem tartalmazzák.
(4) Az MVH a törvény 36. § (1) bekezdése szerinti eljárásai során a MePAR alapvető adatait és a kataszteri fedvényt szolgáltathatja.
(5) A törvény 36. § (1) bekezdésében foglalt más célú
adatfelhasználás esetén a 4. § (1) és a 4. § (2) bekezdésében
foglalt adatok szolgáltatása az adatgazdával kötött szerződés alapján történhet.
(6) A MePAR alapvető adatainak és a kataszteri fedvénynek szolgáltatása analóg és digitális formában történhet.
Záró rendelkezések 10. § Ez a rendelet a kihirdetése napján lép hatályba.
Dr. Németh Imre s. k.,
földművelésügyi és vidékfejlesztési miniszter


text:
155/2018. (XII. 20.) ME határozata a Magyar Felsőoktatási Akkreditációs Bizottság tagjának megbízásáról.
A nemzeti felsőoktatásról szóló 2011. évi CCIV. törvény 71.  § (4)  bekezdésében foglalt jogkörömben eljárva,
az emberi erőforrások miniszterének előterjesztésére
Szabó Pétert, a Doktoranduszok Országos Szövetségének elnökét a Magyar Felsőoktatási Akkreditációs Bizottság tagsági teendőinek ellátásával
– a 2019. január 1-jétől 2020. február 29-éig terjedő időtartamra –
megbízom. Orbán Viktor s. k.,
 miniszterelnök